Verbyganger kry man wat in boom hang | Netwerk24
Verbyganger kry man wat in boom hang
Deur Alet van der Walt 17 Desember 2019 19:00
’n Verbyganger het Maandag in Welkom op die lyk van ’n man afgekom wat homself vermoedelik opgehang het.
Kapt. Stephen Thakeng, polisiewoordvoerder, sê die man, in sy middel 30’s, het in ’n boom gehang met ’n gordel om sy nek.
Die verbyganger het die polisie ontbied.
Thakeng sê die man het ’n T-hemp met die Relay-handelsnaam, ’n grys denim en blou plakkies aangehad. ’n Geregtelike doodsondersoek sal gedoen word.
Die man is op ’n oop stuk veld in Volksweg, naby die Hoër Tegniese Skool Welkom gevind.
Die man se naasbestaandes is nog nie opgespoor nie.
Die toneel in Welkom waar ’n man vermoedelik homself opgehang het. Foto: Verskaf
Meer oor: Welkom | Selfdood